Sut gallwn ni greu amgylchedd cadarnhaol ar gyfer bwydo ar y fron? - Prifysgol Abertawe
Nos Fercher 5 Mai | 7-8pm
Gydag Amy Brown, Athro Iechyd y Cyhoedd, Polisi a Gwyddorau Cymdeithasol ym Mhrifysgol Abertawe
Er gwaethaf bwriad cryf i fwydo ar y fron, mae llawer o fenywod yn y DU yn rhoi'r gorau i fwydo ar y fron yn y diwrnodau a'r wythnosau cynnar, yn aml cyn eu bod yn barod.
Mae'r rhesymau dros hyn yn gymhleth ond yn canolbwyntio ar gymdeithas er bod bwydo ar y fron yn cael ei hybu, nid yw bwydo ar y fron yn aml yn cael ei ddiogelu. Yn hytrach, mae menywod sydd eisiau bwydo ar y fron yn wynebu cyfres o rwystrau sy'n eu hatal rhag gwneud.
O ddiffyg addysg cyn geni manwl, i ddiffyg buddsoddiad mewn gwasanaethau iechyd a diwylliant nad yw'n deall pwysigrwydd bwydo ar y fron.
Ac eto, mae llawer gormod o ffocws ar addysgu menywod beichiog unigol yn hytrach na newid yr amgylchedd y byddant yn bwydo ar y fron ynddo.
Bydd y drafodaeth hon yn archwilio beth y gallwn ei newid ar lefel systemau, i rymuso a diogelu menywod i fwydo ar y fron am hwy.
Bywgraffiad - Amy Brown
Yn seicolegydd yn ôl cefndir, rydw i nawr yn gweithio ym maes ymchwil iechyd cyhoeddus sy'n arbenigo mewn ymchwil sy'n archwilio profiadau cynnar bod yn rhiant gyda ffocws ar fwydo babanod, iechyd meddwl ac ymddygiad arferol babanod. Rwyf wedi cyhoeddi'n eang ar draws y pynciau hyn gyda fy ymchwil yn helpu i lywio polisi ac arfer yn y DU ac yn rhyngwladol.
Mae gen i ddiddordeb arbennig mewn ymgysylltu â'r cyhoedd a sicrhau bod canfyddiadau ein hymchwil yn berthnasol, yn cael eu deall a'u rhannu mewn ffordd atyniadol fel y gallant gyrraedd rhieni newydd a'r rhai sy'n eu cefnogi. Rwyf wedi gweithio'n agos gyda llunwyr polisi, cyrff iechyd cyhoeddus ac elusennau ledled y byd i sicrhau bod hyn yn digwydd.